<classify> LONDON, ENGLAND KIUNGO wa timu ya Manchester United,Nemanja Matic, amesema kikosi chao kilikosa kiongozi ndani ya uwanja wakatikikishushiwa kichapo cha mabao 4-0 kutoka kwa Everton kwenye Uwanja wa GoodisonPark. Lakini ManchesterUnited bado ina matumaini ya kutinganafasi ya nne kwenye msimamo wa Ligi KuuEngland, licha ya kipigo hicho cha mabao kutoka kwa Richarlison, Gylfi Sigurdsson, Lucas Digne na Theo Walcott. Manchester United imepoteza michezosita kati ya minane kwenye michuano yote tangu ifanye vizuri katika Ligi yaMabingwa Ulaya dhidi ya PSG mwezi uliopita. Matic anakirikwamba anastahili lawama kutokana na kucheza chini ya kiwango akiwa miongoni mwa wachezaji wachache wenyeuzoefu ndani ya kikosi cha timu hiyo. Nafikiri mambo hayakwenda kama tulivyotarajia leo juzi. Tulijiandaa namchezo kama ambavyo tunafanya kila siku. Benchi la ufundi lilituonyesha kilaeneo ambalo Everton wangekuwa hatari kwetu lakini nafikiri tatizo kubwahatukuwa na kiongozi ndani ya uwanja leo. Mimi ni mchezajimzoefu kwenye timu, hivyo kama hatukufanya vizuri eneo la kiungo inakuwa ngumu wachezaji wenginekucheza. Na kama kuna mtu anatakiwa kulaumiwa, basi nitakuwa wa kwanza. Nafikiria vituvingi, lakini ni jambo jema kuwa na utulivu wa akili ya ushindi ndani ya chumba cha kubadili nguo. Ni rahisi kusemakwamba ukishinda unakuwa na utulivu wa akili, lakini wakati ukipoteza watuwanataka kufahamu tatizo na nina uhakika watachambua kila kitu na watapata njiasahihi ya kutatua tatizo, alisema Matic. Manchester Unitedinakabiliwa na kibarua kingine kigumu dhidi ya Manchester City ambao wapokwenye mbio za ubingwa msimu huu. Matic anaaminikuwa Manchester United itacheza kwajihadi kushinda mchezo huo. Aina hii ya mchezonafikiri tutakuwa na hali ya ushindi. Kwenye mchezo huu si tatizo kwa timu yetukutafuta hali ya ushindi. Tatizo wakati unachezadhidi ya timu ambayo siwezi sema ndogo lakini haipo kwenye nafasi sita za juuya msimu wa ligi. Pia msimu uliopita tulikuwa kwenye tatizo kama hili dhidi yatimu iliyokuwa katikati ya msimamo wa ligi ambayo ilikuwa ikitafuta kuepukakushuka daraja, alisema Matic. Baada ya kupotezamchezo huo, Manchester United imebakinafasi ya sita kwenye msimamo wa Ligi Kuu England, huku ikiwa imepitwa pointimbili dhidi ya Arsenal ambayo ipo nafasi ya nne. Michezo mingine iliyobaki kwa Manchester Unitedni dhidi ya Chelsea, Huddersfield na Cardiff.  <topic>: MICHEZO 